**Јавно комунално предузеће „ПУТЕВИ ОПШТИНЕ ПЕЋИНЦИ“ Пећинци**

**Слободана Бајића 5**

**Пећинци**

**Дана: 14.09.2023. године**

**Број: 441/2023**

На основу члана 27 Закона о јавној својини ("Сл. гласник РС", бр. 72/11, 88/13, 105/14, 104/16-др.закон, 108/16, 113/17, 95/18 и 153/2020) и члана 16 Одлуке о прибављању и располагању непокретним стварима и другим имовинским правима у јавној својини општине Пећинци („Сл. лист општина Срема“, 23/23) ЈКП „ПУТЕВИ ОПШТИНЕ ПЕЋИНЦИ“ Пећинци расписује:

**ОГЛАС**

**за продају путем јавног надметања**

**ради отуђења непокретности у јавној својини општине Пећинци у Пећинцима**

 Предмет отуђења је пословна просторија која се налази у Пећинцима у улици Јове Негушевића, пословни простор пословних услуга-посебни део бр.1, кућни број 2А, приземље, пословни простор – четири просторије, на кп 672, број објекта 2, укупне површине 167,00 m2, уписана у лист непокрентости број 1048 у јавној својини општине Пећинци.

Почетна цена за јавно надметање износи:

64.900,00 динара/м2,односноукупно **10.838.300,00** динара

 (словима:десетмилионаосамстотиатридесетосамхиљада и триста динара и 00/100).

Заинтересовани понуђачи могу да разгледају непокретност сваког радног дана до дана одржавања јавне продаје, у времену од 13 до 15 часова Најава доласка и ближе информације се могу добити на тел. 022/400735, радним данима у времену од 11 до 13 часова.

Непокретност која је предмет отуђења може стећи понуђач који која испуњава услове из члана 19 Одлуке о прибављању и располагању непокретним стварима и другим имовинским правима у јавној својини општине Пећинци („Сл. лист општина Срема“, 23/23) и који прихвати услове овог огласа и понуди највиши износ.

Непокретност се даје у власништво.

Критеријум за избор најповољнијег понуђача је висина понуђене цене.

Најповољнији понуђач који добије непокретност на отуђење дужан је да, поред излицитираног износа, сноси и друге пратеће трошкове по закључењу уговора (такса на оверу уговора, трошкови уписа у земљишне књиге, порез на пренос апсолутних права и др.)

Право учешћа на конкурсу имају правна и физичка лица која испуњавају услове из Одлуке о прибављању и располагању непокретним стварима и другим имовинским правима у јавној својини општине Пећинци („Сл. лист општина Срема“, 23/23) која до наведеног рока ЈКП „ПУТЕВИ ОПШТИНЕ ПЕЋИНЦИ“ Пећинци, Слободана Бајића 5, **пријаве учешће** на јавном надметањуи **уплате депозит у износу од 10% почетне цене за јавно надметање, тј. 1.083.830,00 динара**)

 **(словима: једанмилионосамдесеттрихиљадеосамстотинатридесет динара и 00/100).**

на текући рачун Депозита за лицитацију број 840-1136804-42, са позивом на број 96-227, по моделу 97.

Пријава мора да садржи:

1. За правна лица и предузетнике:

- назив и седиште учесника, податке о упису у регистар надлежног органа (број, датум и назив органа), порески идентификациони број (ПИБ), потпис овлашћеног лица и печат;

1. За физичка лица:

- име и презиме, адреса и матични број;

1. За правна и физичка лица:

- изјаву о прихватању услова овог огласа.

Уз пријаву учесник је дужан да достави и:

- доказ о уплаћеном гарантном износу, односно копију исправе о уплати депозита,

- овлашћење за заступање (уколико лице које потписује пријаву није законски заступник учесника)

- фотокопију личне карте за физичка лица,

- фотокопију личне карте за законског заступника као у за лице које је овлашћено за учешће на лицитацији, за правна лица,

- решење о упису у Регистар привредних субјеката или други одговарајући регистар.

Рок за достављање пријава и припадајуће документације је **30 дана од дана јавног објављивања огласа на интернет страници општине Пећинци** [**www.pecinci.org**](http://www.pecinci.org), односно до 16.10.2023. године у 9 часова.

Уколико пријава учесника не садржи све потребне податке, или су подаци дати супротно објављеним условима, или није примљен доказ о уплати гарантног износа, Комисија за спровођење поступка располагања непокретностима ће затражити од учесника да утврђене недостатке отклони до истека рока за достављање пријава.

Учесник који не поступи по захтеву Комисије, губи право учешћа у јавном надметању.

Неблаговремене и непотпуне понуде неће бити разматране.

По завршеном јавном надметању гарантни износ се враћа учесницима јавног надметања, осим најповољнијем понуђачу, коме се за износ уплаћеног гарантног износа умањује износ цене. Уколико најповољнији понуђач, у поступку закључења уговора о отуђењу одустане од дате понуде, односно у року од 30 дана од дана достављања Решења Скупштине општине Пећинци о отуђењу непокретности не приступи закључењу Уговора о отуђењу, нема право на повраћај гарантног износа.

Поступак јавног надметања спровешће Комисија за спровођење поступка располагања непокретности ЈКП „ПУТЕВИ ОПШТИНЕ ПЕЋИНЦИ“ Пећинци.

Понуђач који да најповољнију понуду дужан је да у року од 30 дана од дана правоснажности Решења Скупштине општине Пећинци о отуђењу непокретности закључи Уговор о отуђењу, односно купопродаји непокретности. Уколико у овом року понуђач који да најповољнију понуду не приступи закључењу Уговор о отуђењу, Решење о отуђењу ће бити стављено ван снаге.

Понуђач који да најповољнију понуду и који са општином Пећинци закључи Уговор о отуђењу, односно купопродаји непокретности дужан је да излицитирану и уговорену цену, умањену за износ уплаћеног гарантног износа, односно депозита, уплати на рачун општине Пећинци у року од 15 дана од дана закључења уговора.

 Уколико понуђач, у овом року не изврши уплату купопродајне цене, сматра се да је уговор раскинут по сили закона, а понуђач губи право на повраћај гарантног износа.

 Јавно надметање ће бити одржано дана **16.10.2023. године у 11,00 часова** у просторијама ЈКП „ПУТЕВИ ОПШТИНЕ ПЕЋИНЦИ“ Пећинци, улица Слободана Бајића 5, Пећинци.

За све додатне информације обратити се на телефон 022/400-735 или путем мејла на direkcija@pecinci.org.